**OBRAZLOŽENJE PRIJEDLOGA**

**PRORAČUNA OPĆINE MARTIJANEC ZA 2024. GODINU**

**I PROJEKCIJE ZA 2025. I 2026. GODINU**

Sukladno odredbama Zakona o proračunu (NN 144/21) predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću, kao i projekciju proračuna za sljedeće dvije proračunske godine. Metodologija izrade proračuna propisana je Zakonom o proračunu, Uputama za izradu proračuna jedinica lokalne i područne (regionalne) samouprave za razdoblje 2025. – 2026. (Ministarstvo financija, rujan 2023.) i podzakonskim aktima – Pravilnikom o proračunskim klasifikacijama (NN 26/10, 120/13 i 1/20) i Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20). Temeljem navedenog proračun za 2024. godinu donosi se na razini skupine ekonomske klasifikacije (druga razina računskog plana) isto kao i projekcije za 2025. i 2026. Ova zakonom propisana, manje detaljna razina prikazivanja planskih podataka opravdava se većom fleksibilnosti u izvršavanju proračuna. Naglasak se stavlja na planiranje po programima.

Proračun se sastoji od plana za proračunsku godinu i projekcija za slijedeće dvije godine, a sadrži plan proračunskog korisnika – Dječjeg vrtića Vlakić Martijanec prikazane kroz opći i posebni dio i obrazloženje proračuna.

Opći dio proračuna sadrži Sažetak Računa prihoda i rashoda i Računa financiranja i Račun prihoda i rashoda i Račun financiranja. Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji. U Računu financiranja iskazuju se primici od financijske imovine i zaduživanja te izdaci za financijsku imovinu i otplatu instrumenata zaduživanja prema izvorima financiranja i ekonomskoj klasifikaciji. Ako ukupni prihodi i primici nisu jednaki ukupnim rashodima i izdacima, opći dio proračuna sadrži preneseni višak ili preneseni manjak prihoda nad rashodima.

Rashodi se u općem dijelu proračuna navode zbirno, a detaljno su razrađeni u posebnom dijelu proračuna. Obzirom na obvezu uravnoteženosti proračuna, pripadajući rashodi i izdaci planiraju se na razini očekivanih prihoda i primitaka. Prihodi i primici planiraju se za 2024. godinu u visini od 3.227.600,00 EUR, dok se rashodi i izdaci planiraju u visini od 3.389.000,00 EUR. Planira se i izdatak za financijsku imovinu u iznosu od 76.600,00 EUR. Veći planirani rashodi poslovanja pokrit će se iz viška poslovanja u iznosu od 238.000,00 EUR. Prilikom izrade Izmjena i dopuna proračuna u plan će se uvrstiti stvarni rezultat poslovanja (viškovi ili manjkovi) Općine, koji će se utvrditi godišnjim obračunima za 2023. godinu.

Posebni dio proračuna sastoji se od plana rashoda i izdataka proračuna i proračunskog korisnika iskazanih po organizacijskoj klasifikaciji, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata.

**PRIHODI I PRIMICI** u 2024. godini

U okviru prihoda poslovanja (skupina 61) planiraju se **prihodi od poreza** u iznosu od 973.800,00 EUR.

Prihodi skupine 63 - **pomoći iz inozemstva i od subjekata iz općeg proračuna** (s razine Države i EU) planirani su u iznosu od 1.814.500,00 EUR. Ovdje se navode prihodi koje Općina planira ostvariti tijekom 2024. godine za sufinanciranje tekućih i kapitalnih projekata koje će provoditi i to 1.154.000,00 EUR pomoći proračunu iz drugih proračuna i 656.000,00 EUR pomoći iz državnog proračuna temeljem prijenosa EU sredstava.

Planirani prihodi namijenjeni su za realizaciju slijedećih investicija:

* Središnji državni ured za demografiju i mlade - plan prihoda 29.00,00 EUR

Namjena – poboljšanje uvjeta u vrtiću

* Ministarstvo prostornoga uređenja, graditeljstva i državne imovine - plan prihoda 50.000,00 EUR

Namjena – za Uređenje centralnog trga u Martijancu

* Fond za zaštitu okoliša – plan prihoda 10.000,00 EUR

Namjena - sanacija divljih deponija i provođenje izobrazno – informativnih aktivnosti o gospodarenju otpadom

* Ministarstvo turizma i sporta – plan prihoda 50.000,00 EUR

Namjena – teniski tereni

* Ministarstvo kulture – plan prihoda 55.000,00 EUR

Namjena fasada i prozori na „Staroj školi u Hrastovljanu“

* Ministarstvo regionalnog razvoja i fondova EU - plan prihoda 52.000,00 EUR

Namjena – Multifunkcionalno igralište u Čičkovini

* Agencija za plaćanja u poljoprivredi, ribarstvu i ruralnom razvoju - LAG – plan prihoda 20.000,00 EUR

Namjena – opremanje društvenih domova

* Ministarstvo prostornoga uređenja, graditeljstva i državne imovine – plan prihoda 35.000,00 EUR

Namjena – e-prostorni planovi

* Središnji državni ured za demografiju i mlade - plan prihoda 29.00,00 EUR

Namjena – program potpore za održavanje i razvoj predškolske djelatnosti

* Ministarstvo znanosti i obrazovanja – plan prihoda 259.000,00 EUR

Namjena – dogradnja i rekonstrukcija DV Vlakić Martijanec

* Sredstava odobrena u 2022. i 2023. godini, a biti će primljena u 2024.:
* Ministarstvo regionalnog razvoja i fondova EU - plan prihoda 30.000,00 EUR

Namjena – Multifunkcionalno igralište u Čičkovini

* Ministarstvo turizma i sporta – plan prihoda 35.000,00 EUR

Namjena – teniski tereni

* Ministarstvo regionalnog razvoja i fondova EU – plan prihoda 12.000,00 EUR

Namjena – Izgradnja dječjeg igrališta u Vrbanovcu

* Agencija za plaćanja u poljoprivredi, ribarstvu i ruralnom razvoju – plan prihoda 47.000,00

Namjena – Izgradnja dječjeg igrališta u Vrbanovcu

Sredstva fiskalnog izravnanja planirana su u iznosu od 528.800,00 EUR i 167.000,00 EUR za fiskalnu održivost vrtića.

4.500,00 EUR odnosi se na pomoći Dječjeg vrtića Vlakić Martijanec iz proračuna koji nije nadležan za sufinanciranje kraćeg programa godine za sufinanciranje kraćeg programa predškole te sufinanciranje smještaja djeteta.

Najneizvjesnije je planiranje projekcije prihoda skupine 63 – pomoći s razine EU i Državnog proračuna, budući da za isto ne postoje dugoročne naznake. Informacije o mogućim prihodima iz ovih izvora obično su izvjesne tek u jednogodišnjem periodu.

**Prihodi od imovine** – skupina 64 planirani su u iznosu od 99.800,00 EUR. Prihodi od imovine obuhvaćaju prihoda od kamata na depozite po viđenju u iznosu od 50,00 EUR, prihodi od zateznih kamata u iznosu od 200,00 EUR, ostali prihodi od financijske imovine 100,00 EUR, naknade za koncesije u iznosu od 2.000,00 EUR, prihodi od davanja u zakup i iznajmljivanja imovine u iznosu od 25.000,00 EUR, prihodi od naknade za korištenje nefinancijske imovine u iznosu od 64.450,00 EUR te ostali prihodi od nefinancijske imovine – naknada za zadržavanje zgrada u iznosu od 8.000,00 EUR. Navedeni prihodi planirani su na razini tekuće proračunske godine.

Prihodi skupine 65 od **upravnih i administrativnih pristojbi i pristojbi po posebnim propisima i naknada** planirani su u iznosu od 284.650,00 EUR. Upravni i administrativni prihodi planirani su u iznosu od 29.250,00 EUR i obuhvaćaju upravne pristojbe, grobnu naknadu te ostale nespomenute pristojbe i naknade. Ovu skupinu prihoda čine još prihodi po posebnim propisima za koje je posebnim propisima određena i namjena korištenja. To su vodni doprinos koji je planiran u iznosu od 2.100,00 EUR, doprinos za šume u iznosu od 24.000,00 EUR. Ostali nespomenuti prihodi planirani su u iznosu 144.300,00 EUR od čega se 35.000,00 EUR odnosi na planirana sredstava od sufinanciranja asfaltiranja cesta, a 108.200,00 EUR na sufinanciranje cijene usluga boravka u dječjem vrtiću – konto DV Vlakić Martijanec, prihode s naslova osiguranja, refundacije šteta u iznosu od 1.000,00 EUR i ostali prihodi za posebne namjene u iznosu od 100,00 EUR. Komunalni doprinosi i naknade planirani su u iznosu od u iznosu od 85.000,00 EUR.

Prihod skupine 66 - **prihodi od prodaje proizvoda, pruženih usluga i donacija** planirani su u iznosu od 18.300,00 EUR, a odnose se na prihode od pruženih usluga – 10% na iznos Hrvatskim vodana uplaćene naknade za uređenje voda u iznosu od 7.000,00 EUR te tekuće donacije od trgovačkih društava u iznosu od 11.300,00 EUR.

Skupina 68 obuhvaća **kazne, upravne mjere i ostale prihode** koji su planirani su u iznosu od 900,00 EUR, a odnose se na naplaćene kazne, troškove prisilne naplate te ostale prihode.

Kapitalni prihodi evidentiraju se u okviru skupine 7, a odnose se na prihode od prodaje zemljišta na području Općine u iznosu od 30.700,00 EUR, prihode od prodaje građevinskih objekata u iznosu od 1.00,00 EUR, prihode od prodaje uređaja i opreme u iznosu od 250,00 EUR, prihodi od prodaje prijevoznih sredstava u iznosu od 700,00 EUR i prihode od prodaje šuma u iznosu od 3.000,00 EUR.

**II POSEBNI DIO**

U posebnom dijelu proračuna planski podaci rashoda i izdataka raspoređeni su na način da se poštuju sve zakonom propisane klasifikacije:

* Organizacijska (podaci su razvrstani po razdjelima i glavama)
* Ekonomska (prilikom planiranja koriste se računi računskog plana)
* Funkcijska (svakom je programu dodijeljena šifra)
* Programska (unutar razdjela i glava proračuna osnovne planske cjeline su programi, koji se izvršavaju kroz različite aktivnosti)
* Izvori financiranja (prihodi i primici grupirani su u skupine iz kojih se podmiruju rashodi i izdaci određene vrste i namjene; navedeno se provodi zbog praćenja namjenskog trošenja proračunskog novca)

**RAZDJEL 001 PREDSTAVNIČKA, IZVRŠNA TIJELA I MJESNA SAMOUPRAVA**

Programi navedeni u ovom razdjelu provode se kroz ili u ime Općinskog vijeća kao predstavničkog tijela i Općine kao jedinice lokalne samouprave. Programi obuhvaćaju rashode s ciljem funkcioniranja, predstavljanja i suradnje Općine na svim nivoima, kao i rashode po programima koje provode mjesni odbori na svom području. Rashodi ovog razdjela realiziraju se u okviru djelokruga aktivnosti predstavničkog tijela i načelnika.

***Program 1000 RAD PREDSTAVNIČKIH I IZVRŠNIH TIJELA***

***A100001 Plaće i naknade izvršnom tijelu***

Navedenom aktivnošću osiguravaju se rashodi za plaću i naknade općinskom načelniku u iznosu od 42.950,00 EUR.

***A100002 Naknade za rad predstavničkih i izvršnih tijela***

Planirani su rashodi u iznosu od 11.100,00 EUR za podmirenje naknada za rad članovima predstavničkih, tijela i povjerenstava te ostale slične naknade te 1.000,00 EUR na ime proračunske zalihe sukladno čl. 65. Zakona o proračunu (NN br. 144/21).

***A100003 Dan Općine***

Osiguravanje sredstava reprezentacije za Dan Općine i troškova svih protokolarnih obveza Općine u iznosu od 14.500,00 EUR.

***A100004 Naknade političkim strankama***

Osiguravanje sredstava za tekuće donacije političkim strankama sukladno Zakonu i Odluci o raspodjeli sredstava za financiranje političkih stranaka u iznosu od 1.800,00 EUR.

***A100005 Tuzemne članarine***

Ovom aktivnošću predviđaju se rashodi za podmirenje članarina, članskih doprinosa sukladno sklopljenim ugovorima u iznosu od 6.500,00 EUR.

***A10006 Ostale manifestacije i njihove pripreme***

Navedenom aktivnošću u iznosu od 20.000,00 EUR osiguravaju se sredstva za rashode reprezentacije i rashodi protokola za sve manifestacije koje su od važnosti za Općinu Martijanec kao i za uspostavljanje suradnje na gospodarskoj, političkoj i društvenoj razini.

**Program 1001 DJELATNOST MJESNE SAMOUPRAVE**

***A100101 Redovna djelatnost mjesne samouprave***

Planiraju se rashodi u iznosu od 3.000,00 EUR, a odnose se na naknade za rad predsjednika mjesnih odbora i domara u iznosu od 2.000,00 EUR te za materijal i dijelove za tekuće i investicijsko održavanje u iznosu od 1.000,00 EUR.

**002 RAZDJEL JEDINSTVENI UPRAVNI ODJEL**

**Program 1002 REDOVNA DJELATNOST JUO, TEK. I INVEST. ODRŽ., DOD. ULAGANJA U GRAĐ. OBJEKTE TE NABAVA NEFIN. IMOVINE**

***A100201 Plaće i naknade zaposlenim službenicima***

Navedenom aktivnošću osiguravaju se rashodi za zaposlene službenike u ukupnom iznosu od 144.900,00 EUR, naknade troškova zaposlenih u iznosu od 9.000,00 EUR te naknade građanima i kućanstvima – školarine u iznosu od 1.000,00 EUR.

***A100202 Materijalni rashodi te ostale opće usluge*** obuhvaćaju sve materijalne rashode koji su potrebni za funkcioniranje Općine te su planirani u iznosu od 153.100,00 EUR, a obuhvaćaju stručno usavršavanje zaposlenika u iznosu od 2.000,00 EUR, uredski materijal i ostali materijalni rashodi u iznosu od 5.100,00 EUR, troškove energije u iznosu od 24.000,00 EUR, materijal i dijelovi za tek. i investic. održavanja u iznosu od 5.400,00 EUR, sitni inventar u iznosu od 2.100,00 EUR, usluge telefona, pošte i prijevoza u iznosu od 5.500,00 EUR, usluge promidžbe i informiranja u iznosu od 26.700,00 EUR, komunalne usluge u iznosu od 4.600,00 EUR, zakupnine i najamnine u iznosu od 200,00 EUR, intelektualne i osobne usluge u iznosu od 28.600,00 EUR, računalne usluge u iznosu od 12.500,00 EUR, ostale usluge u iznosu od 12.400,00 EUR, premije osiguranja u iznosu od 3.700,00 EUR, članarine i norme u iznosu od 100,00 EUR, pristojbe i naknade u iznosu od 600,00 EUR, ostali nespomenuti rashodi poslovanja u iznosu od 11.000,00 EUR, kamata za primljene kredite i zajmove u iznosu od 4.000,00 EUR, bankarske usluge i usluge platnog promet u iznosu od 2.000,00 EUR, ostali nespomenuti fin. rashodi od 600,00 EUR, tekuće donacije u novcu u iznosu od 1.000,00 EUR te ugovorene kazne i naknada šteta u iznosu od 1.000,00 EUR.

***A100203 Održavanja građevinskih objekata, postrojenja, opreme i prijevoznih sredstava*** planirane su u iznosu od 60.600,00 EUR.

***A100204 Beskamatni zajam države za povrat poreza*** u iznosu od 45.000,00 EUR za podmirenje beskamatnog zajma koji nam je odobren zbog nedostajućih sredstava na računu FINA-e za povrat poreza na dohodak i prireza na dohodak po godišnjoj prijavi za 2022. godinu.

***A100205 Otplata primljenog kredita*** planirana je u iznosu od 31.600,00 EUR primljenog za dogradnju OŠ Martijanec.

***K100206 Nabava nefinancijske imovine*** u ukupnom iznosu od 53.000,00 EUR obuhvaća rashode za nabavu neproizvedene dugotrajne imovine - zemljište u iznosu od 26.600,00 EUR, rashode za nabavu proizvedene dugotrajne imovine - građevinske objekte u iznosu od 10.000,00 EUR, postrojenje i opremu u iznosu od 13.700,00 EUR, višegodišnji nasadi - šume u iznosu od 700,00 EUR te ulaganja u računalne programe u iznosu od 2.000,00 EUR.

***K100207 Dom za starije i nemoćne osobe s dnevnim boravkom Martijanec*** planira se u iznosu od 3.400,00 EUR.

***K100208 Rekonstrukcija zgrade stare škole u Hrastovljanu*** planira se u iznosu od 57.000,00 EUR.

***K100209 Dodatna ulaganja u imovinu u vlasništvu Općine*** planirana su u iznosu od 60.000,00 EUR za dodatna ulaganja u društvene domove i ostalu imovinu u vlasništvu Općine.

***K100210 Rekonstrukcija vatrogasnog doma u Martijancu*** planira se u iznosu od 3.400,00 EUR.

***Program 1003 KOMUNALNO GOSPODARSTVO***

***A100301 Plaće i naknade namještenicima***

Navedenom aktivnošću osiguravaju se sredstva za isplatu plaća namještenika u ukupnom iznosu od 61.500,00 EUR te materijalne troškove zaposlenicima u iznosu od 2.600,00 EUR.

***A100302 Materijal i energija za potrebe komunalne službe*** planirani su u iznosu od 25.000,00 EUR, a obuhvaćaju rashode za energiju u iznosu od 22.000,00 EUR, materijali i dijelovi za tek. i invest. održavanje u iznosu od 1.600,00 EUR, službena, radna i zaštitna odjeća i obuća u iznosu od 1.300,00 EUR te komunalne usluge u iznosu od 100,00 EUR.

***A100303 Usluge za potrebe komunalne službe*** planirane su u iznosu od 22.000,00 EUR, a obuhvaćaju usluge tek. i investic. održavanja u iznosu od 9.300,00 EUR, komunalne usluge u iznosu od 2.800,00 EUR, zdravstvene i veterinarske usluge u iznosu od 2.100,00 EUR, intelektualne i osobne usluge u iznosu od 5.100,00 EUR, ostale usluge u iznosu od 1.050,00 EUR, premije osiguranja u iznosu od 850,00 EUR te ostali nespomenuti rashodi poslovanja u iznosu od 800,00 EUR.

***A100304 Održavanje objekata i uređaja komunalne infrastrukture, postrojenja i opreme i zaštita okoliša*** planirano je u iznosu od 102.000,00 EUR, a obuhvaća materijal i usluge tekućeg i investicijskog održavanja građevinskih objekata i uređaja komunalne infrastrukture, postrojenja i opreme.

***A100305 Zbrinjavanje kućnih ljubimaca, napuštenih i ozlijeđenih životinja*** planirano je u iznosu od 6.300,00 EUR.

***A1000306 Edukacija o potrebi razvrstavanja i odvojenog zbrinjavanja otpada*** planira se u iznosu 5.100,00 EUR, a odnosi se na tiskane materijale, letke i edukacije stanovnika Općine Martijanec o načinu postupanja sa otpadom.

***A1000307 Sprječavanje nepropisnog odbacivanja otpada i uklanjanje*** planiraju se u iznosu od 20.000,00 EUR, a odnosi se namjere za sprečavanje nepropisnog.

***A100308 Evidentiranje NC*** planira se u iznosu od 15.000,00 EUR, a odnosi se na izradu geodetskih snimaka izvedenog stanja i provedbu postupka evidentiranja postojećih cesta u katastarskom operatu u svrhu rješavanja njihova zemljišno – knjižnog stanja.

***A100309 Zbrinjavanje azbesta*** planira se u iznosu od 700,00 EUR.

***A100310 Eko-renta*** planira se u iznosu od 4.000,00 EUR.

***K100311 Izgradnja odvodnje u sklopu Aglomeracije Ludbreg*** Navedeni kapitalni projekt obuhvaća kapitalnu donaciju Varkom Varaždin za pripremne radnje gradnje kanalizacije Aglomeracije Ludbreg u iznosu od 80.000,00 EUR.

***K100312 Sustav odvodnje Aglomeracija Slanje*** planirana je kao kapitalna donacija Varkom Varaždin za gradnju kanalizacije Aglomeracije Slanje u iznosu od 50.000,00 EUR.

***K1000313 Uređenje centralnog trga u Martijancu*** planira se u iznosu od 80.000,00 EUR.

***K100314 Izgradnja širokopojasne mreže*** planira se kao kapitalna pomoć trgovačkim društvima u javnom sektoru u iznosu od 1.000,00 EUR.

***K100315 Geotermalna energija u Slanju*** planira se u iznosu od 2.600,00 EUR za kupnju zemljišta.

***K100316 Rekonstrukcija NC Martijanec – Madaraševec*** planira se u iznosu od 410.000,00 EUR.

***K100317 Izgradnja i rekonstrukcija nerazvrstanih cesta*** planira se u iznosu od 125.000,00 EUR.

***K100318 Sanacija mostova, propusta i kanala*** planira se u iznosu od 30.000,00 EUR.

***K100319 Ulaganje u povećanje sigurnosti cestovnog prometa*** planira se u iznosu od 20.000,00 EUR za obnovu postojećih autobusnih nadstrešnica na području Općine.

**T100320 *Nabava opreme i uređaja za potrebe komunalne službe*** planirana je u iznosu od 10.500,00 EUR, a odnosi se na nabavu opreme i uređaja koji su potrebni za tekuće održavanje komunalne infrastrukture.

***T100321 Kapitalna pomoć za izgradnju vodopskrbnog cjevovoda*** planirana je u iznosu od 10.000,00 EUR i to kao kapitalna pomoć trgovačkim društvima u javnom sektoru.

***T100322 Izrada Programa zaštite divljači na području Općine Martijanec*** planirana je u iznosu od 2.000,00 EUR.

***T100323 Prilagodba klimatskim promjenama*** planirana je u iznosu od 12.500,00 EUR.

***T100324 Zelena čistka*** planirana je u iznosu od 2.500,00 EUR za organizirano čišćenje velikog broja nelegalnih odlagališta otpada s mještanima Općine.

**Program 1004 GOSPODARSTVO**

***A100401 Poljoprivreda i gospodarstvo*** planirana je u iznosu od 11.000,00 EUR, a odnosi se na deratizaciju i dezinsekciju u iznosu od 6.000,00 EUR te 5.00,00 EUR tekućih donacija građanima i kućanstvima po posebnom javnom pozivu.

***K100402 Sufinanciranje Turističkog informativnog centra*** planiran je u iznosu od 200,0 EUR i to osiguravanje prostornog uvjeta i osnovnih uvjeta za rad.

**Program 1005 ODRŽAVANJE GROBLJA**

***A100501 Tekuće održavanje groblja*** planirano je u iznosu od 42.400,00 EUR, a obuhvaća rashode za energiju u iznosu od 800,00 EUR, materijal i dijelove za tek. i investic. održavanje u iznosu od 1.320,00 EUR, sitni inventar u iznosu od 3.300,00 EUR, usluge tek. i investic. održavanja u iznosu od 19.370,00 EUR, komunalne usluge u iznosu od 14.360,00 EUR, intelektualne i osobne usluge u iznosu od 930,00 EUR, računalne usluge u iznosu od 1.510,00 EUR, premije osiguranja u iznosu od 300,00 EUR te ostali nespomenuti rashodi poslovanja u iznosu od 510,00 EUR.

***K100502 Proširenje mjesnog groblja u Martijancu*** planirano je u iznosu od 20.00,00 EUR, a obuhvaća radove na proširenju groblja u iznosu od 20.000,00 EUR.

***K100503 Opremanje grobne kuće rashladnim odrima*** Navedenom aktivnošću u iznosu od 10.000,00 EUR planira se kupnja prenosivih rashladnih uređajima čime će se podići razina funkcionalnosti mrtvačnice i osiguravanje dostojnog ispraćaja pokojnika.

***K100504 Uređenje staza na groblju*** u iznosu od 20.000,00 EUR čime se planira postavljanje betonskih opločnika.

**Program 1006 VATROGASTVO, ZAŠTITA I SPAŠAVANJE**

***A100601 Vatrogastvo-Vatrogasna zajednica Općine Martijanec***

Tekuća donacija za redovnu djelatnost Vatrogasne zajednice Općine Martijanec planirana je u iznosu od 34.600,00 EUR.

***A100602 Civilna zaštita i Hrvatska gorska služba spašavanja*** planirana je s 4.900,00 EUR.

**Program 1007 SPORT, KULTURA I RELIGIJA**

***A100701 Financiranje redovne djelatnosti sporta*** planirano je u iznosu od 26.600,00 EUR i odnosi se na tekuće donacije sportskim udrugama za promicanje i poticanje na bavljenje amaterskim sportom.

***A100702 Financiranje redovne djelatnosti u kulturi*** planirano je u iznosu od 5.000,00 EUR za poticanje i afirmaciju kulturnog amaterizma.

***A100703 Financiranje redovne djelatnosti religije*** planirano je u iznosu od 13.4000,00 EUR za RKT Župa sv. Martina za financiranje javnih potreba u religiji.

***A100704 Izdavanje monografije Općine Martijanec*** planirano je u iznosu od 1.000,00 EUR za uslugu tiska za izdavanje monografije Općine Martijanec.

***A100705 Definiranje arheoloških zona u porječju Plitvice i Bednje*** planira se u iznosu od 3.500,00 EUR i to kao tekuća pomoć ostalim izvanproračunskim korisnicima državnog proračuna.

***K100706 Ulaganja u sportsko – rekreacijsku infrastrukturu*** planirana je u iznosu od 65.000,00 EUR za izgradnju sportsko rekreacijskih terena u iznosu od 3.000,00 EUR, kapitalnu donaciju sportskim društvima u iznosu od 10.000,00 EUR te dodatna ulaganja na postojećim sportskim građevinama.

**K100707 Rekonstrukcija i opremanje teniskog terena u Martijancu** planiran je u iznosu od 56.000,00 EUR.

***K100708 Izgradnja multifunkcionalnog sportskog igrališta u Čičkovini*** planira se u iznosu od 65.000,00, a obuhvaća nastavak radova započetih 2023. godine.

***K100709 Nabava opreme za Kulturno informativni centar*** planirana je u iznosu od 43.000,00 EUR, a obuhvaća opremanje KIC-a s namještajem.

***K100710 Opremanje knjižničke stanice i čitaonice*** planirano je u iznosu od 150,00 EUR za opremanje knjižničke stanice i čitaonice u zgradi Školske zadruge.

**Program 1008 PREDŠKOLSKI ODGOJ**

***A100801 Sufinanciranje boravka djece u predškolskim ustanovama drugih osnivača*** planiranje je u iznosu od 28.000,00 EUR

***K100802 Dogradnja i rekonstrukcija dječjeg vrtića Vlakić Martijanec*** planira se u iznosu od 400.000,00 EUR.

***K100803 Uređenje okoliša i vanjskih terena, poligona i učionica na otvorenom*** planira se u iznosu od 13.000,00 EUR.

***K100804 Rekonstrukcija dječjih igrališta*** planira se u iznosu od 75.000,00 EUR za obnovu i rekonstrukciju postojećih dječjih igrališta

**Program 1009 OSNOVNOŠKOLSKO, SREDNJOŠKOLSKO I VISOKO OBRAZOVANJE**

***A100901 Financiranje redovne djelatnosti OŠ Martijanec*** planirano je u iznosu od 10.000,00 EUR za sufinanciranje aktivnosti OŠ Martijanec - škola plivanja, vožnje bicikla, natjecanja i ostalog po zahtjevu.

***A100902 Financiranje autobusnog prijevoza*** planirano je u iznosu od 8.000,00 EUR za sufinanciranje cijene prijevoza učenika OŠ Martijanec.

***A100903 Sufinanciranje produženog boravka u OŠ Martijanec*** planirana je u iznosu od 20.000,00 EUR.

***A100904 Sufinanciranje školskog pribora učenicima OŠ Martijanec*** planirano je u iznosu od 4.800,00 EUR, a odnosi se na nabavku školskog pribora potrebnog za početak školske godine.

***A100905 Nagrade učenicima OŠ Martijanec*** planirane su u iznosu od 2.000,00 EUR.

***A100906*** ***Jednokratne novčane pomoći studentima*** planirane su u iznosu od 10.000,00 EUR.

***A100907 Cjeloživotno obrazovanje, informiranje građana, razvoj, edukacija i primjena digitalnih vještina*** planirano je u iznosu od 150,00 EUR***.***

**Program 1010 SOCIJALNA SKRB I OSTALE NOVČANE POMOĆI**

***A101001 Pomoć socijalno ugroženima*** planirana je u iznosu od 2.000,00 EUR, a obuhvaćaju tekuće donacije građanima i kućanstvima - jednokratna novčana pomoć koje su odobrene od strane Socijalnog vijeća Općine Martijanec

***A101002 Darovi za djecu*** planirani su u iznosu od 4.000,00 EUR, a obuhvaćaju donacije u naravi, odnosno poklone za djecu Sv. Nikolu.

***A101003 Jednokratne novčane pomoći obiteljima novorođene djece*** planirane su u iznosu od 3.000,00 EUR.

***A101004 Jednokratne novčane božićne i uskrsne pomoći*** planiraju se u iznosu od 10.000,00 EUR.

***A101005 Provođenje rekreativnih aktivnosti mještana 2. i 3. životne dobi*** planirane su u iznosu od 1.600,00 EUR.

***A101006 Financiranje programa djelovanja Crvenog križa*** planirano je u iznosu od 6.400,00 EUR i to kao tekuća donacija humanitarnim organizacijama.

**Program 1011 RAZVOJ CIVILNOG DRUŠTVA**

***A101101 Razvoj civilnog društva*** planirani je u iznosu od 13.500,00 EUR, a odnose se na sredstva koja će se dodijeliti natječajem za unapređenje kvalitete života, životnih vještina i sposobnosti građana te potreba iz područja socijalne i zdravstvene skrbi i humanitarne djelatnosti, udruga proisteklih iz domovinskoga rata te drugim područjima od interesa za opće dobro.

**Program 1012 PROSTORNO PLANSKO UREĐENJE**

***K101201 Izmjene i dopune Prostornog plana uređenja Općine Martijanec*** planirane su u iznosu od 35.000,00 EUR.

***K101202 Urbanistički plan uređenja područja Općine Martijanec*** planiran je u iznosu od 5.000,00 EUR.

U nastavku je razrađen financijski plan proračunskog korisnika Dječjeg vrtića Vlakić Martijanec

**GLAVA: 00202 – Dječji vrtić Vlakić Martijanec**

**Program: 1013 Redovna djelatnost ranog i predškolskog odgoja i obrazovanja**

**A101301 – Odgojno i tehničko osoblje, jaslice i vrtić**

**Program: A100001 – ODGOJNO I TEHNIČKO OSOBLJE, JASLICE I VRTIĆ**

Navedenom aktivnošću osiguravaju se rashodi za zaposlene, materijalni rashodi, financijski rashodi i rashodi za nabavu proizvedene dugotrajne imovine.

***Rashodi za zaposlene*** planirani su u iznosu od 359.290,00 eura, a obuhvaćaju bruto plaće zaposlenih, doprinose na plaću i ostale rashode za zaposlene.

***Materijalni rashodi*** planirani su u iznosu od 89.560,00 eura, a obuhvaćaju: naknade troškova zaposlenima, rashode za materijal i energiju, rashode za usluge i ostale nespomenute rashode poslovanja

***Financijski rashodi*** iznose 1.000,00 eura i odnose se na usluge banaka.

***Rashodi za nabavu proizvedene dugotrajne imovine*** planirani suu iznosu od 6.300,00 eura, a odnose se na troškove za nabavu namještaja, uređaja i opreme.